







Center for Kliniske Retningslinjer

STRATEGI
2024-2025


Center for Kliniske Retningslinjer skal på en konstruktiv og proaktiv måde:
· Udvikle, formidle og facilitere implementering af kliniske retningslinjer inden for sundhedsområdet
· være meningsdannende inden for udvikling, bedømmelse og anvendelse af kliniske retningslinjer
· fremstå som ligeværdig partner i det danske sundhedsvæsen.

Dansk Sygeplejeselskab (DASYS) etablerede i 2008 Center for Kliniske Retningslinjer (CFKR), fordi der var behov for en instans, der kunne vurdere og godkende kliniske retningslinjer af høj faglig og metodisk kvalitet. DASYS havde dokumenteret, at der kunne gælde vidt forskellige anbefalinger for plejen til samme problemstilling for samme patienttype.FORORD

Der er derfor glædeligt, at initiativet har været bæredygtigt, og at CFKR her kan præsentere sin femte strategi.

I nærværende strategi er fokus fortsat på tiltag der understøtter:
· udvikling af kliniske retningslinjer af høj kvalitet,
· at praksis har let adgang til relevante kliniske retningslinjer,
· udvikling af metoder til udarbejdelse af kliniske retningslinjer.

Strategi for Center for Kliniske Retningslinjer 2024-2025 er udarbejdet af CFKR.
Sekretariatet takker for god konstruktiv sparring fra DASYSs bestyrelse og Rådet for Center for Kliniske Retningslinjer. 

Januar 2024

Pia Dreyer, Formand DASYS, Lisbeth Lagoni, Formand for Rådet for CFKR og Marianne Wetendorff Nørgaard, leder af CFKR

KLINISKE RETNINGS- LINJER


En klinisk retningslinje er defineret som ”systematisk udarbejdede udsagn, der kan anvendes som beslutningsstøtte af fagpersoner, når de
skal træffe beslutninger om passende og korrekt sundhedsfaglig ydelse i specifikke kliniske situationer, samt af patienter/borgere, som ønsker at få større indsigt i forløbet” (1). Kliniske retningslinjer tilvejebringer den foreliggende evidens inden for et afgrænset klinisk område. Dermed forbedres kvaliteten af grundlaget for sundhedsvæsnets ydelser (2,3).

CFKR anvender Sundhedsstyrelsens (SST) definition og forslag til valg af metode ved udarbejdelse af kliniske retningslinjer, men kombinere dette med den internationale udvikling.

I Danmark er der fokus anbefalinger, der omhandler effekt af interventioner, men internationalt har WHO påpeget nødvendigheden

af, at kliniske retningslinjer skal integrere viden om både effekt (effectiveness), accept (acceptability) og gennemførbarhed (feasibility), hvor dette er relevant (4). Det er også i tråd med at CFKR anser, at empirisk materiale, der er indsamlet, analyseret og præsenteret systematisk med anvendelse af anerkendte videnskabelige metoder, som grundlag for den samlede sum af evidens på forskellige niveauer.



Kan interventionen gennemføres (feasibility) af patienter og
klinikere?




Kan interventionen accepteres (acceptabili- ty) af patienter og klinikere?

KLINISKE RETNINGSLINJER


Er interventionen effektiv (effectiveness)? Balancen mellem effekt og skadevirkninger


Figur 1: Integrering af forskellige typer af evidens i kliniske retningslinjer. Model udarbejdet af CFKR.

 og
PLACERING AF CFKR

CFKR er en uafhængig og akademisk instans, der er placeret ved det sundhedsvidenskabelige
fakultet ved Aalborg Universitet. Den universitære tilknytning giver mulighed for at igangsætte forsknings- og ph.d.-forløb af relevans for udarbejdelse og anvendelse af tværfaglige og tværsektorielle kliniske retningslinjer.

Centerets medlemmer er hospitaler og uddannelsesinstitutioner, der udarbejder og anvender kliniske retningslinjer for sundhedsvæsnet.
Medlemskontingent finansierer delvis driften af CFKR.

Sekretariatet ledes af en seniorforsker som er ansvarlig for den daglige drift og udvikling af CFKRs samlede kompetencer. Lederen referer til Rådet for Center for Kliniske Retningslinjer.

Derudover fungerer sekretariatet som sekretær for Det Videnskabelige Råd, der rådgiver om metodiske spørgsmål (5).

Dansk Sygepleje Selskab (DASYS)

Center for Kliniske Retningslinjer
Sekretariat
Rådet for Center for Kliniske Retningslinjer
Det Videnskabelige Råd
Aalborg Universitet Klinisk Institut


Figur 2: Oversigt over centerets organisering.

 STRATEGI 1: 

AT SIKRE HØJ FAGLIG OG METODISK KVALITET AF KLINISKE RETNINGSLINJER,
DER PUBLICERES INDEN FOR SUNDHEDSOMRÅDET



CFKRs Videnskabelige Råd opdateres løbende om den nationale og internationale udvikling for udarbejdelse af kliniske retningslinjer. Det Videnskabelige Råd vurderer i samråd med Centrets leder, kontinuerligt behovet for opdatering og udvikling af metoder til udarbejdelse af kliniske retningslinjer i tæt samarbejde med relevante fagpersoner.

CFKR følger de nationale anbefalinger for udarbejdelse af kliniske retningslinjer og sikrer tæt samarbejde og koordinering med Sundhedsstyrelsen (Projekt Nationale Kliniske Retningslinjer).
STRATEGI 1











Tiltag:

· Formanden for det Videnskabelige Råd skal være professor ved det sundhedsvidenskabeligt fakultet, der huser CFKR.
· Formanden for det Videnskabelige Råd vurderer årligt, om der er de nødvendige kompetencer i det Videnskabelige Råd.
· CFKRs sekretariatet ledes af en seniorforsker.
· Sekretariatets medarbejdere deltager i udvikling af kliniske retningslinjer.
· CFKR sikrer, at bedømmelsesprocessen er af faglig og metodisk høj kvalitet. Der benyttes en tre-trins bedømmelsesproces:
· Trin 1: Intern bedømmelses af CFKRs sekretariat. Faglig vurdering foretages af relevante videnskabelig og faglige fora.
· Trin 2: Ekstern bedømmelse ved trænede bedømmer med tilknytning til CFKR ved ad hoc ansættelse/tilknytning.
· Trin 3: Offentlig høring.
· Tilknytning som bedømmer sker efter kvalificeret ansøgning/udvælgelse og bedømmelse. Udvælgelse sker på baggrund af kriterier udstukket af CFKRs videnskabelige råd.
· CFKR udbyder kurser, temadage og konferencer i systematiske reviews og udarbejdelse af kliniske retningslinjer i det omfang, det er relevant og efterspørges.

  STRATEGI 2: 

AT SIKRE PRAKSIS LET ADGANG TIL GODKENDTE KLINISKE RETNINGSLINJER
OG SYSTEMATISKE REVIEWS


CFKR vedligeholder en database (www.cfkr. dk) med godkendte og igangværende kliniske retningslinjer samt systematiske reviews publiceret i samarbejde med CFKR. Databasen skal være opdateret, logisk og struktureret.

STRATEGI 2





















Tiltag:

CFKR samler kliniske retningslinjer publiceret af Sundhedsstyrelsen og CFKR, samt nationale vejledninger udarbejdet af Statens Serum Institut og DMCG Pal. (www.cfkr.dk).
Kliniske retningslinjer, udarbejdet på grundlag af SST metodehåndbog og som har været gennem bedømmelsesprocessen i CFKR, publiceres også på hjemmesiden uanset tilhørsforhold.
www.cfkr.dk opdateres og revideres løbende, og fremstår aktuel og brugervenlig.
CFKR informerer om godkendte kliniske retningslinjer og nyheder ved anvendelse af relevante medier som beskrevet i CFKRs kommunikationsstrategi.
Oversigt over protokoller for systematiske reviews og systematiske reviews, der er udarbejdet i samarbejde med CFKR. fremgår af www.cfkr.dk/publikationer.
Kommunikation, herunder anvendelse af sociale medier, følger CFKRs kommunikationsstrategi.

 STRATEGI 3: 

AT DELTAGE I DEN METODISKE UDVIKLING
AF KLINISKE RETNINGSLINJER BÅDE NATIONALT OG
INTERNATIONALT
CFKR samarbejder med både nationale og internationale organisationer og grupper for dermed at sikre Centrets medarbejderes metodiske indsigt ved udvikling af kliniske retningslinjer.
Internationalt har der i en årrække været arbejdet på at inddrage flere typer af evidens som grundlag for anbefalinger i kliniske retningslinjer figur 1.

Når anbefalinger i kliniske retningslinjer udarbejdes med fokus på, om de er effektive, acceptable og gennemførbare understøtter implementeringen af anbefalingerne fra en kliniske retningslinje. Accept og gennemførbarhed bygger bl.a. på kvalitative studier. Nationalt mangler der udvikling og beskrivelser af metoder til, hvordan flere typer af evidens kan integreres i kliniske retningslinjer. CFKR deltager i den internationale udvikling på området.

I tilfælde af manglende forskning vil anbefaling i kliniske retningslinjer blive baseret på konsensus i arbejdsgruppe. Denne proces kan i nogle tilfælde mangle den nødvendige metodiske stringent og
transparens.	12

STRATEGI 3










Tiltag:
· Sekretariatets medarbejdere samarbejder med nationale og internationale organisationer, som udvikler kliniske retningslinjer.
· Sekretariatets medarbejdere deltager i relevante arbejdsgrupper nationalt og internationalt mhp udvikling af metoder af relevans for udvikling af kliniske retningslinjer.
· Der etableres et samarbejde med GRADE CERQual*1 projektgruppen med mhp. metodeudvikling.
· CFKR skal fortsat have tilknyttet en professor, der har ekspertise i at bedømme kvalitative studier og aggregere fund fra disse. Professoren skal desuden være en aktiv del af et veletableret internationalt netværk, der arbejder med at udvikle metoder til at vurdere og integrere kvalitative studier.
· CFKR er medlem af GRADE working group (6) og medlem af Scandinavian GRADE network 
· CFKR er medlem af G-I-N og G-I-N2 Nordic (7).
· CFKR skal fortsætte samarbejde med JBI (9) og bibeholde status som ”Center of Excellence”.
· CFKR arbejder på at beskrive metoder til at udvikle anbefalinger baseret på konsensus anbefalinger i kliniske retningslinjer.
· CFKR indgår i forskningsaktiviteter, hvor det er relevant i forhold til 
Kliniske retningslinjer.

1 Confidence in the Evidence from Reviews of Qualitative research
2 Guidelines International Network

